|  |  |
| --- | --- |
| Numri i lëndës: | 2019:253232 |
| Datë: | 21.11.2019 |
| Numri i dokumentit: | 00665954 |

**P nr.75/19**

**NË EMËR TË POPULLIT**

**GJYKATA THEMELORE NE PEJE – DEPARTAMENTI PËR KRIME TE RENDA,** sipas Gjyqtares Lumturije Muhaxheri - Kryetare e Trupit Gjykues, me pjesëmarrjen e praktikantes gjyqësore Anda Kernja, në çështjen penale të pandehurit A J, nga GJ, për shkak të veprës penale “Posedim i paautorizuar i narkotikëve, substancave psikotrope ose analoge” nga neni 269 par.2 lidhur me nenin 275 par.1 pika 1.8 të KPRK-së, duke vendosur sipas aktakuzës së Prokurorisë Themelore – Departamenti për Krime të Rënda në Pejë, PP/I.nr.92/19 dt.04.11.2019, në seancën e shqyrtimit fillestar, publik, të mbajtur me dt.20.11.2019, në pranin e Prokurorit te Shtetit – Valbona Disha Haxhosaj, të pandehurit A J dhe mbrojtëses së tij sipas detyrës zyrtare avokate Venera Gashi nga Peja,me dt.20.11.2019 mori dhe shpalli publikisht dhe me dt. 21.11.2019 përpiloi këtë :

**A K T GJ Y K I M**

**I pandehuri A J, i lindur me .., në GJ, ku dhe banon, Rr.”...” nr..., i biri i S dhe nënës H, e gjinisë T, ka të kryer shkollën e mesme, me profesion kuzhinier, i pa martuar, i gjendjes së dobët ekonomike, Shqiptar, Shtetas i Republikës së Kosovës, gjendet në vuajtje të dënimit për vepër penale te vjedhës së rëndë në kohëzgjatje prej 5 vitesh pranë SH.K.K-Q.K në Dubravë.**

**ËSHTË FAJTOR**

**Për shkak se:**

Me dt.13.09.2019, duke qenë në vuajte të dënimit në SH.K.K-Q.K në Dubravë, në mënyre të paautorizuar ka përdorur substanca narkotike të llojit marihuanë me peshë 0.5 gram, e cila sekuestrohet nga i pandehuri në atë mënyre që me dt.13.09.2019 rreth orës 23:00 gjatë bastisjes së kryer nga ana e oficerëve korrektues në dhomën .. krahu .., pavijoni .. e në të cilën dhomë gjendeshin i pandehuri dhe dëshmitarët I B, V B dhe F U, të pandehurit A nga të brendshmet fillimisht i bie telefoni në tokë dhe gjatë bastisjes së dhomës në pragun e derës gjendet një copë e vogël letre në brendinë e të cilës kishte narkotikë të llojit marihuanë në peshë prej 0.5 gram, i cili narkotikë po ashtu i kishte rra të pandehurit nga të brendshmet,

* me çka ka kryer vepër penale “Posedim i paautorizuar i narkotikëve, substancave psikotrope ose analoge” nga neni 269 par.2 lidhur me nenin 275 par.1 pika 1.8 të KPRK-së.

Gjykata me aplikimin e dispozitave ligjore nga neni 4, 7, 17, 38, 39, 40 par.2, 43, 46, 47, 48, 69 par.1, 71. par. 1 pika 1.3, 269 par.2 lidhur me nenin 275 par.1 pika 1.8 të KPRK-së, nenit 365, 366, 453 par.4, e në pajtim me nenin 248 të KPPRK-së, të pandehurit i

**SH Q I P T O N**

**DËNIM ME KUSHT** ashtu që i përcakton dënimin me burg në kohëzgjatje prej 1 (një) viti, të cilin dënim fare nuk do ta vuaj nëse në afat prej 1 (një ) viti, nuk do të kryej vepër të re penale, dhe

**DËNIM ME GJOBË** në shumë prej 200 € (dyqindtë) euro, të cilën shumë është i detyruar ta paguajë në afat prej 90 ditësh, nga dita e plotfuqishmërisë së aktgjykimit, e në rast të mos pagimit të dënimit me gjobë, i njëjti do të zëvendësohet me dënim me burgim në kohëzgjatje, prej 10 (dhjetë) ditësh, ashtu që çdo 20 € (njëzet) euro, të dënimit me gjobë, i përcakton një ditë burg.

Gjithashtu konfiskohet edhe substanca narkotike e llojit “marihuanë”, në peshë prej 0.05 gram dhe urdhërohet shkatërrimi i saj pas plotfuqishmërisë së aktgjykimit , numri i rastit në polici 2019-DHTN-657 DT. 25.10.2019.

I pandehuri lirohet nga pagimi i shpenzimeve procedurale.

**A r s y e t i m**

Prokuroria Themelore ne Peje - Departamenti për Krime te Renda ne Pejë, ka ngrit aktakuzë, PP/I.nr.92/19 dt.04.11.2019, kundër të pandehurit A J, nga GJ, për shkak të veprës penale “Posedim i paautorizuar i narkotikëve, substancave psikotrope ose analoge” nga neni 269 par.2 lidhur me nenin 275 par.1 pika 1.8 të KPRK-së,

Me datë 20.11.2019 në Gjykatën Themelore në Pejë, në praninë e Prokurorit të Shtetit Valbona Disha-Haxhosaj, të pandehurit A J dhe mbrojtëses së tij avokate Venera Gashi nga Peja, është mbajtur seanca fillestare, në çështjen penale kundër të pandehurit për shkak të veprës penale “Posedim i paautorizuar i narkotikëve, substancave psiko-trope ose analoge” nga neni 269 par.2 lidhur me nenin 275 par.1 pika 1.8 të KPRK-së.

Pas leximit të aktakuzës nga ana e Prokurorit te Shtetit PP/I .nr.92/19 dt.04.11.2019, në seancën e shqyrtimit fillestar, Gjykata është bindur së i pandehuri e ka kuptuar aktakuzën dhe duke vepruar në kuptim të nenit 246 par.4 të KPPK-se, të pandehurit i ka dhënë mundësinë që të deklarohet për pranimin ose mospranimin e fajësisë. Me këtë rast, Gjykata e ka udhëzuar të pandehurin për rëndësinë dhe pasojat e pranimit të fajësisë në kuptim të nenit 248 par.1 pika 1.1,1.2.1.3 të KPPRK-se, kështu që i pandehuri ka deklaruar së është plotësisht i vetëdijshëm për rëndësinë e pranimit të fajësisë dhe shton së ky deklarim paraqet shprehje të vullnetit të tij të lirë, pasi që ai është kryes i kësaj veprave penale të cilën nuk ka si ta mohoj, e pranon në tërësi fajësinë për veprën penale për të cilën është akuzuar sipas aktakuzës në fjalë dhe se pranimi i tij është i mbështetur edhe në provat të cilat i janë ofruar gjykatës me aktakuzë, të njëjtit i vjen keq për rastin dhe se është penduar.

Pas deklarimit të pandehurit për pranimin e fajësisë, Kryetarja e trupit gjykues, kërkoi nga Prokurori i shtetit dhe mbrojtësja e të pandehurit, të jap mendimin e vet për pranimin e fajësisë nga i pandehuri.

Prokurori i shtetit, në këtë drejtim deklaroi se pajtohet me pranimin e fajësisë nga ana e të pandehurit meqenëse është i mbështetur edhe në provat në bazë të së cilave është ngritur aktakuza, ky pranim është bërë edhe në fazat e hershme të hetimit ashtu që i propozoj Gjykatës që ta aprovojë këtë pranim të fajësisë.

Mbrojtësja e të pandehurit, në seancë ka deklaruar meqenëse i mbrojturi i tij e ka pranuar fajësinë në të gjitha fazat e procedurës dhe i njëjti është i njoftuar me akuzën, pasojat dhe privilegjet e pranimit të fajësisë i propozon Gjykatës që ta pranojë fajësinë nga ana e tij.

Në vijim, Gjykata duke e shqyrtuar pranimin e fajësisë, nga ana e të pandehurit vlerësoi së pranimi i fajësisë paraqet shprehje të vullnetit të lirë të pandehurit, pasi që ai e ka kuptuar natyrën dhe pasojat e pranimit të fajësisë dhe pranimi i fajit është bërë në mbështetje të fakteve të prezantuara në aktakuzë, në përputhje me kërkesat e nenit 248 par.1 pika 1.1,1.2,1.3 të KPPR të Kosovës, bazuar ne te lartcekurat gjykata pranoi pranimin e fajësisë nga i pandehuri për shkak te veprës penale “Posedimi paautorizuar i narkotikëve, substancave psikotrope ose analoge” nga neni 269 par.2 lidhur me nenin 275 par.1 pika 1.8 të KPRK-së Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivi të këtij aktgjykimit.

Nga gjendja e vërtetuar faktike, siç është përshkruar në dispozitiv të këtij aktgjykimi, pa dyshim rrjedh se në veprimet e të pandehurit qëndrojnë të gjitha elementet e veprës penale “Posedim i paautorizuar i narkotikëve, substancave psikotrope ose analoge” nga neni 269 par.2 lidhur me nenin 275 par.1 pika 1.8 të KPRK-së

Sa i përket fajësisë, Gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke pas parasysh se Gjykata ka aprovuar pranimin e fajësisë nga ana e të pandehurit ne shqyrtimin fillestar dhe, ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, si dhe faktin se janë plotësuar kushtet nga neni 248 par. 4 të KPPRK-së, dhe bazuar në mendimin juridik të Gjykatës Supreme të Republikës së Kosovës Prishtinë dhe, Gjyqtarëve të Gjykatës Supreme të EULEX-it, me nr.GjA.nr.207/13 dt.19.03.2013, ne ketë çështje penale nuk është zbatuar seanca e dyte e shqyrtimit gjyqësor e as shqyrtimi gjyqësor, njiherit edhe me rastin e shpalljes se te pandehurit fajtor dhe shqiptimin e dënimit nuk është plotësuar fare trupi gjykues.

Duke vendosur lidhur me llojin dhe lartësinë e dënimit, Gjykata i ka vlerësuar te gjitha rrethanat lehtësuese dhe renduese ne kuptim te nenit 69 par.1 te KPRK-se. Kështu si rrethanë rënduese gjykata ka vlerësua rrethanën se i njëjti më parë ka qenë i dënuar për vepër penale të vjedhjes së rëndë me dënim burgu në kohëzgjatje prej 5 (pesë) vitesh të cilin dënim është duke e vuajtur pranë SH.K.K-Q.K në Dubravë, rrethanë kjo e pohuar nga vetë i akuzuari në seancë. Kurse si rrethana lehtësuese për te pandehurin**,** Gjykata ka vlerësuar sjelljen e tij korrekte gjate seancës fillestare, është penduar për veprën penale duke i premtuar gjykatës se në të ardhmen një gjë e tillë më nuk do të përsëritet, gjendjen e vështirë ekonomike i cili jeton nga të ardhurat të cilat realizohen nga puna e babait të tij të cilën e benë herë pas here si punëtor krahu , sasia e vogël e narkotikut, të cilat gjithashtu kjo gjykatë i ka pranuar si rrethana lehtësues. Si rrethanë veçanërisht lehtësuese gjykata e merr faktin se i pandehuri qysh ne fillim te hetimeve e edhe ne shqyrtimin fillestar e ka pranuar fajësinë për veprën penale, gjë qe dëshmoi gatishmëri për bashkëpunim me organin e akuzës dhe me gjykatën dhe kjo sipas vlerësimit të gjykatës paraqet pendim të sinqertë të tij dhe fillim të procesit të rehabilitimit të tij. Andaj ne prezencën e këtyre rrethanave lehtësuese , dhe rrethanës renduese, në mbështetje të nenit 71 par.1 pika 1.3 të KPK-së te pandehurin e gjykoi me dënimin nën minimum ligjor , si ne diapozitiv te këtij aktgjykimi me te cilën do te arrihet edhe qëllimi i dënimit.

Duke i vlerësuar kështu te gjitha rrethanat e parashikuar me nenin 69 par.1 te KPRK-se, Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen por ai do te ndikoj edhe si preventive gjenerale për personat tjerë qe te përmbahen nga kryerja e veprave penale ne përputhje me nenin 38 te KPRK-se .

Vendimi për konfiskimin dhe asgjësimin e narkotikut , të përshkruara si në dispozitiv të këtij aktgjykimi, është marr ne kuptim te nenit 269 par.3 te KPK-se.

Duke u bazuar ne nenin 453 par.4 te KPPK-se, Gjykata ka vendosur qe te akuzuarin ta liroi nga obligimi i pagimit te shpenzimeve procedurale dhe ato te paushallit gjyqësor nga se i njëjti gjendet në vuajtje të dënimit, jeton nga të ardhurat që i realizon babai i tij i cili punon herë pas here si punëtor krahu dhe pagesa e këtyre shpenzimeve do ta dëmton gjendjen materiale të familjes së tij.

Nga arsyet e cekura më lartë dhe me zbatimin e nenit 365 të KPPK-së është vendosur si në dispozitiv të këtij aktgjykimi.

Duke u bazuar ne nenin 368 par.2 te KPPK-së, Gjykata palët ne procedure i njoftoi me paralajmërimet qe shoqërojnë aktgjykimin.

**GJYKATA THEMELORE PEJË - DEPARTAMENTI PËR KRIME TË RËNDA,**

**P.nr.75/19 të dt.20.11.2019 përpiluar me dt. 21.11.2019**

**Praktikantja Gjyqësore Kryetarja e Trupit Gjykues**

**Anda Kërnja Lumturije Muhaxheri**

**KËSHILLA JURIDIKE:**

Kundër këtij aktgjykimi, është e lejuar Ankesa

ne afat prej 15 ditësh, nga dita e marrjes, Gjykatës

se Apelit ne Prishtinë, e përmes kësaj Gjykate.